**Jim Morrison**, vlastným menom **James Douglas Morrison** (\* 8. december 1943, Melbourne, Florida, USA – † 3. júl 1971, Paríž, Francúzsko), bol americký básnik a spevák skupiny The Doors. Považujú ho za jedného z najcharizmatickejších, najoriginálnejších frontmanov hudobnej skupiny, ktorý svojím vystupovaním ovplyvnil spôsob života a správanie sa mnohých rockových hudobníkov. Bol aj autorom niekoľkých zbierok básní, krátkeho dokumentárneho filmu, aj troch hudobných videoklipov („The Unknown Soldier", „Moonlight Drive" a „People are Strange"). Morrison zomrel v Paríži, vo veku 27 rokov na zastavenie činnosti srdca.

Mladosť
-------

Narodil sa v Melbourne na Floride v rodine írsko-škótskeho pôvodu, a to admirálovi vojenského námorníctva USA Georgeovi Stephen Morrisonovi a jeho manželke Clare Clarke. Mal dvoch mladších súrodencov: sestru Anne Robin (\* 1947) a brata Andrewa Lee (\* 1948).  

Vzhľadom na otcovo povolanie sa rodina často sťahovala, na čo mnoho psychológov a Morrisonových biografov upozorňovalo ako na dôvod, kvôli ktorému sa Jim mohol cítiť vykorenený. Keďže George Morrison svoju rodinu kvôli práci často opúšťal, prvé roky života strávil Jim s matkou u starých rodičov v Georgii, kde život podliehal prísnym viktoriánskym pravidlám.  

Po vojne sa už úplná rodina presťahovala do Washingtonu D.C. vzápätí nato do Albuquerque. Tu zažil Jim udalosť, na ktorú neskôr spomínal ako na *,,najdôležitejší okamih svojho života"*. Cestou po diaľnici do Santa Fe, narazila rodina na cestnú haváriu kamiónu, kde ležali umierajúci puebloví Indiáni, pričom pohľad jedného z nich utkvel v mysli Morrisona navždy. Sám neskôr tvrdil, že duša Indiána vstúpila do jeho tela.  
Morrison strávil časť detstva v San Diegu v Kalifornii, kde začal v roku 1958 navštevovať strednú školu Alameda High School v meste Alameda, ktorú nedokončil. V júni 1961 nastúpil na George Washington High School v meste Alexandria v štáte Virgínia. Neskôr žil u starých rodičov v meste Clearwater na Floride, kde sa zapísal do Florida State University, kde hral aj v náborovom filme tejto školy. 

V období strednej školy sa začala výrazne formovať Morrisonova výstredná povaha. Začal byť trúfalý a experimentovať s hranicou dovoleného aj hranicou spoločenských a ľudských konvencií. Jeho charakter sa formoval aj na základe veľkého vzťahu k literatúre a filozofii. Veľkými vzormi bol Nietzsche, či beatnickí autori ako Ferlinghetti. Jima Morrisona považovali za veľmi bystrého a inteligentného žiaka, ktorý filozofov vedel pochopiť. Zaujímal sa aj o poéziu, ktorú sám písal a maľbu. Svoj záujem o film pretavil do štúdia na filmovej škole. 

Po maturite nastúpil na *University of California, Los Angeles* (UCLA) na študijný odbor filmovej tvorby. Počas štúdia nakrútil dva krátke filmy, prvý z nich nazvaný *First Love* sa objavil na verejnosti v dokumente o filme, ktorý má názov *Obscura*. Na základe neúspechu svojho druhého filmu počas verejného školského premietania, Morrison školu opustil rok pred dokončením, cítiac sa ako nepochopený umelec. No počas rokov štúdia spoznal Raya Manzareka, s ktorým neskôr založil legendárnu skupinu The Doors.

The Doors
---------

Jim Morrison a Ray Manzarek stáli pri vzniku americkej rockovej skupiny Doors v roku 1965 v Los Angeles Obsadenie: 

* Jim Morrison - spev,
* Ray Manzarek - klávesy, spev,
* Robby Krieger - gitara, spev,
* John Densmore - bicie, spev.

Meno skupiny sa odvolávalo na anglického básnika Williama Blakea (*dvere medzi známym a neznámym*) a spisovateľa Aldousa Huxleyho (*brány vnímania*). Skupina hľadala dvere do neznámeho a brány vnímania v drogách (meskalín, methedrin, LSD); v textoch sa objavovali motívy hrôzy, násilia, sexu, vzbury, zániku, smrti. Najmä samotný Morrison mal závažné problémy s alkoholizmom a LSD.

Skupina debutovala v Hollywoode v klube *London Fog Club*, prvé LP (*The Doors*) vydala počiatkom 1967. Doska im priniesla veľký úspech a ihneď ich včlenila do americkej rockovej špičky. Kriegerova skladba „Light My Fire" vyšla v skrátenej verzii ako singel a získala 1. miesto v amerických rebríčkoch, ďalším hitom číslo jeden bol „Hello, I Love You", zo záverečného obdobia uspel zvláštny titul „Riders On The Storm". Vrchol úspechu dosiahla skupina okolo roku 1969 (koncert v Madison Square Garden v New York City za honorár 120 000 dolárov); LP dosahovali miliónových nákladov.

Vystúpenia skupiny boli v niektorých amerických štátoch zakazované pre agresivitu, obscénnosť a pod. (Liga pre slušnosť usporiadala 1969 proti Doors manifestáciu s 30 000 účastníkmi), čo skupine prinieslo v určitých vrstvách mládeže a v undergroundovom prostredí zvýšený rešpekt.

Skupina Doors patrila k najrozporuplnejším na rockovej scéne. Na jednej strane stáli nezodpovedný prístup k životu, nedokonalosť hudobnej stránky prejavu, na druhej trvalý odpor k tzv. americkému spôsobu života, priekopnícke uplatnenie princípu epického divadla a iné. Dávno po svojom zániku sa Doors stali jednou z inšpirácií novej vlny.

Smrť
----

Po vydaní úspešného albumu L. A. Woman sa Jim Morrison dostal z drogovej a alkoholovej závislosti. Neskôr odišiel na oddych do Paríža, kde mal v pláne sa sústrediť na písanie poézie. Našli ho ale mŕtveho v jeho hotelovej izbe vo vani dňa 3. Júla 1971. Mal len 27 rokov, čím sa stal ďalším členom nechválne známeho Klubu 27. Hoci nebola spravená pitva, ako príčina smrti bol napísaný infarkt. Jeho smrť tým pádom dodnes nie je jednoznačne vysvetlená a vznikajú okolo nej rôzne teórie.

Literatúra
----------

* DOE, Andrew - TOBLER, John: *Ich vlastnými slovami - Doors.* Bratislava : Champagne Avantgarde, 1993. (2. vyd.) 100 s. ISBN 80-7150-129-8
* HOPKINS, Jerry - SUGERMAN, Danny: *Nikdo to tu nepřežije.* Praha : Regent Art Press, 1992. 382 s. ISBN 80-900312-7-7
* SEYMORE, Bob: *The End : Smrt Jima Morrisona.* Olomouc : Votobia, 1994. 91 s. ISBN 80-85885-28-X

Referencie
----------

1. ↑  Hopkins, Jerry; Sugerman, Danny: *Nikdo to tu nepřežije.* Praha : Regent Art Press, 1992, s. 18 - 20.
2. ↑  Hopkins, Jerry; Sugerman, Danny: *Nikdo to tu nepřežije.* Praha : Regent Art Press, 1992, s. 17.

Iné projekty
------------

Commons
* Spolupracuj na Commons Commons ponúka multimediálne súbory na tému **Jim Morrison**

| * z
* d
* u
The Doors |
| --- |
| **Jim Morrison** · **Ray Manzarek** · **John Densmore** · **Robby Krieger** |
| Štúdiové albumy | 
* *The Doors*
* *Strange Days*
* *Waiting for the Sun*
* *The Soft Parade*
* *Morrison Hotel*
* *L.A. Woman*
* *Other Voices*
* *Full Circle*
* *An American Prayer*

 |
| Koncertné albumy | 
* *Absolutely Live*
* *Alive, She Cried*
* *Live at the Hollywood Bowl*
* *In Concert*

 |
| Kompiláciea soundtracky | 
* *13*
* *Weird Scenes Inside the Gold Mine*
* *The Best of The Doors* (1973)
* *Greatest Hits* (1980)
* *The Doors Classics*
* *The Best of The Doors*
* *The Doors: Original Soundtrack Recording*
* *Greatest Hits* (1996)
* *Essential Rarities*
* *The Best of The Doors* (2000)
* *The Very Best of The Doors* (2001)
* *Legacy: The Absolute Best*
* *The Very Best of The Doors* (2007)
* *The Future Starts Here: The Essential Doors Hits*
* *The Platinum Collection*
* *When You're Strange: Music from the Motion Picture*

 |
| Box sety | 
* *The Doors: Box Set*
* *The Complete Studio Recordings*
* *No One Here Gets Out Alive*
* *Boot Yer Butt: The Doors Bootlegs*
* *Love/Death/Travel Box Set*
* *Perception*
* *The Doors: Vinyl Box Set*
* *Live in New York*
* *A Collection*

 |
| Single | 
* "Break On Through (To the Other Side)"/"End of the Night"
* "Light My Fire"/"The Crystal Ship"
* "People Are Strange"/"Unhappy Girl"
* "Love Me Two Times"/"Moonlight Drive"
* "The Unknown Soldier"/"We Could Be So Good Together"
* "Hello, I Love You"/"Love Street"
* "Touch Me"/"Wild Child"
* "Wishful Sinful"/"Who Scared You"
* "Tell All the People"/"Easy Ride"
* "Runnin' Blue"/"Do It"
* "You Make Me Real"/"Roadhouse Blues"
* "Love Her Madly"/"(You Need Meat) Don't Go No Further"
* "Riders on the Storm"/"The Changeling"
* "Tightrope Ride"/"Variety Is the Spice of Life"
* "The Mosquito"/"It Slipped My Mind"
* "Get Up and Dance"/"Tree Trunk"
* "Gloria"/"Moonlight Drive"
* "Five to One"

 |

Autoritné údaje: * BnF: 11916928c
* GND: 118584286
* ISNI: 0000 0000 8135 1152
* LCCN: n79140943
* NK ČR: jn20000701268
* SNK: 156271
* VIAF: 56614064
* WorldCat: lccn-n79140943